Adânc în zona interzisă se află Mormântul,
unde sunt îngropați cei cu puteri supranaturale.
În acel loc,
spiritele care au devenit Ciudățenii din cauza supărărilor
sunt ferecate în așa fel încât să nu mai iasă.
Dacă e adevărat că Mormântul a fost deschis,
iar Ciudățeniile au fost trezite…
orașul va înfrunta o criză fără precedent.
Nu exagerez spunând asta.
Cine l-a deschis, și în ce scop?
Prințul Takaihito a avut o revelație cam tot pe atunci.
Nu putea fi o coincidență.
Dar a spus că puterile lui sunt instabile
fiindcă încă nu a urcat pe tron…
Indiferent, nu suntem în postura de a specula.
Nu ne-am văzut de mult, dle Kudo.
Domnule Okaito!
Salut, Tatsuishi!
În hainele acelea vii la prinț?
Nu sunt angajat al armatei.
Credeam că singura regulă e
să-l slujesc pe mikado.
N-ai niciun dram de bun-simț?
Asta e ținuta mea de gală.
Tare mi-ar plăcea să nu mai fii așa crispat!
Fie, de data asta! Altă dată nu te mai iert.
Mai slăbește-mă! Și relaxează-te puțin!
Iertare!
Suntem Okaito, Kudo și Tatsuishi. Am sosit.
Intrați!
Mă bucur că ați venit!
CĂSNICIA MEA FERICITĂ
EPISODUL 8 COȘMARURI ȘI UMBRE AMENINȚĂTOARE
Mă bucur să te revăd, prințe Takaihito!
Eu mă bucur să văd că ești bine.
Eu sunt noul cap al familiei Tatsuishi.
Mă numesc Kazushi Tatsuishi.
Deși un membru al familiei mele a comis o infracțiune,
mi-ai îngăduit această întrevedere.
Îți mulțumesc din adâncul sufletului!
Stai liniștit!
Sigur nu ți-a fost ușor.
Mulțumesc! Sunt copleșit.
De atunci, familia Tatsuishi
e la cheremul familiei Kudo, jucând după cum ni se cântă.
Intenționăm să ne recăpătăm bunul renume și încrederea Alteței tale.
În numele mikadoului, tatăl meu, iert familia Tatsuishi.
Trebuie să te ții de cuvânt.
Îți mulțumesc pentru clemență!
Așadar, prințe Takaihito,
am auzit că ai avut o revelație.
Precis ați aflat deja că Mormântul a fost deschis.
Da.
Se apropie o noapte nesfârșită din lumea de dincolo.
O să vină bezna adâncă, eternă.
Luați seamă! Se întrezărește o luptă.
S-ar putea ca unii să-și piardă viața.
Se apropie primejdia
de orașul imperial?
Dacă mai prevăd ceva, o să vă anunț.
- Mulțumim! - Mulțumim!
Mulțumim că ne-ați primit!
Kiyoka!
Da, Alteță!
Am auzit că te-ai logodit.
- Într-un bun sfârșit. - Da.
Logodnica ta
s-ar putea să treacă prin multe greutăți…
Greutăți?
Dar o să te descurci tu.
Și asta e o revelație?
O să țin cont de ea.
- Bine. - Cum mă descurc?
Să vedem!
În primul rând, încearcă să nu stai cocoșată!
- Da. - Privește înainte!
- Da. - La petreceri se stă la palavre.
Hai să-ți schimbăm postura, ca să pari mai încrezătoare!
- Da… - Nu uita să zâmbești!
Da.
Să ridici colțurile gurii ca să râzi!
Da!
Odată, l-am dus pe Kiyoka într-un loc unde se servesc dulciuri.
Am comandat câteva și au fost delicioase.
Da.
Dar pe Kiyoka îl interesa altceva, nu dulciurile.
Ce anume?
Murăturile care veneau cu dulciurile.
S-a uitat fix la murăturile mele și a zis:
„Dă-mi-le mie dacă nu le vrei!”
E surprinzător de pofticios, nu?
Așa a făcut? Chiar e surprinzător!
Da, întocmai așa!
Încearcă să zâmbești așa, natural!
Da!
Un răspuns bun.
Acum o să exersăm mersul.
În ținute occidentale, se pășește altfel.
Da.
UNU: ȚINUTELE
DOI: SALUTĂ ZÂMBIND
TREI: MANIERELE LA MASĂ
Doamna Hazuki e o doamnă fără cusur.
Luând zilnic lecții de la cineva ca ea,
încep să cred că, încet-încet, o să pot fi și eu la fel.
Cred că într-o bună zi o să pot fi
o doamnă demnă de viitorul meu soț.
Prințul s-ar putea să știe…
Pare să prevadă ce o să fie cu Miyo în viitor.
Ce o să se întâmple cu Miyo?
Prima soție a lui Shinichi,
mama bună a lui Miyo Saimori,
se pare că se trăgea din familia Usuba.
Familia Usuba.
Dintre numeroasele familii cu puteri supranaturale,
se spune că ei sunt unici și excepțional de periculoși.
Pot citi gânduri, se pot strecura în amintirile noastre,
și se zice că pot chiar să pătrundă în vise.
Oare coșmarurile lui Miyo
au legătură cu puterile familiei Usuba?
Dar bariera nu a fost spartă
și nici nu-s semne de interferențe externe.
Ce altceva ar putea fi?
Să fiți pregătiți de plecare!
Ce? Pleci undeva, domnule?
Da. Mă întorc repede.
Pun rămășag că te vezi cu dra Miyo, nu-i așa?
E legat de muncă. Revin înainte să se întunece.
Nu-ți face griji, domnule!
Ne-au mai rămas prezentările
și regulile conversației.
Trebuie să te învăț ce să faci când te deranjează cineva.
Mulțumesc mult, doamnă Hazuki!
O fac pentru surioara mea scumpă.
M-aș bucura să pot fi de ajutor.
Apropo, Miyo!
Da.
Vreau să te rog ceva!
Acum ar trebui să se poată, la cât de apropiate am devenit…
Doamnă Hazuki?
Așa mi te adresezi?
Când îmi vorbești,
nu-i nevoie să-mi spui „doamnă”.
Vreau să fim ca într-o familie.
Fiindcă asta o să devenim.
Vreau să te bizui mai mult pe mine.
Precis asta vrea și Kiyoka.
O fi el morocănos la suprafață, dar ar spune la fel.
Familie…
Nu e nevoie să fii așa ceremonioasă.
M-aș bucura dacă m-ai numi sora ta mai mare.
Firește, nu te silesc!
Sora…
Sora mea mai mare!
Ce s-a întâmplat?
Atunci
pot să-ți spun doar Hazuki?
Da, firește!
Pa, Miyo-chan! Pe mâine!
Da. Abia aștept!
Vreau să fiu lângă viitorul meu soț.
Vreau să fac parte din familia lui.
Dar…
ce e o „familie”?
A început să plouă din senin.
Vara, vremea e așa de schimbătoare, încât devine o pacoste.
Ai găsit vreun membru al familiei Usuba?
Am făcut multe cercetări,
dar nu există niciun document despre familia Usuba.
Zvonurile despre ei par să prindă viață proprie.
Până acum,
singurul indiciu legat de familia Usuba e Sumi Usuba.
E singura despre care știm că folosea numele de Usuba.
Sumi Usuba chiar a existat.
A făcut-o pe Miyo cu Saimori.
Oricât de discretă ar fi familia Usuba,
ar trebui să fie imposibil să li se piardă orice urmă.
Domnule!
Dă-mi orice informație găsești!
Să începem prin a o verifica pe această Sumi,
care locuia în orașul imperial.
Trebuie să aflu de îndată motivul coșmarurilor ei.
Cum a fost?
A fost minunat, Miyo-chan!
Mulțumesc mult!
Cred că ești pregătită să mergi în oraș și să pui în practică ce ai învățat.
Miyo-chan, te simți bine? Pari obosită.
Mă simt bine.
Dormi suficient?
- Da. - Să nu te forțezi!
Să-mi spui dacă nu te simți bine!
Da.
Aud că de la o vreme Kiyoka se întoarce târziu acasă.
Are mult de lucru în ultimul timp.
Azi a zis că iar trebuie să lucreze peste noapte.
Poftim?
Își ignoră logodnica și muncește tot timpul?
S-a descalificat ca soț.
Nu. Nu cred.
Faptul că muncește atât mă motivează
să îmi dau silința cu tine.
Vai, ce zâmbet frumos! Așa te vreau!
Comandante, a sosit trimisul de la Ministerul Casei Imperiale.
În sfârșit!
Dar e un miracol că acel minister extrem de rezervat
a decis să ne trimită pe cineva.
Demonstrează cât de urgentă e situația.
Să-l convingem să ne spună tot ce se întâmplă!
Bună ziua!
Mă numesc Arata Tsuruki.
CONSULTANT SPECIAL
Sunt trimisul Ministerului Casei Imperiale.
Eu sunt Kiyoka Kudo.
Comandantul Unității Speciale Anti-Ciudățenii.
Da, știu.
Ești faimos și în cercurile sociale.
Am auzit că respingi femeile și că ești rece ca tundra.
Nu-i nevoie să stăm la taclale.
Doresc să discutăm despre Mormânt.
Desigur.
Ei bine, atunci…
După cum știi, Mormântul a fost expus.
Ministerul Casei Imperiale
se grăbește să captureze Ciudățeniile fugite.
Ce urmăreau făptașii?
Încă investigăm, dar am găsit
niște bărbați suspecți prăbușiți lângă locul faptei.
Am presupus că ei sunt făptașii,
dar nu le cunoaștem motivele.
Cum se face că Ministerul a început să ne dea informații?
Au ezitat multă vreme.
Până acum, doar 20% dintre Ciudățenii au fost capturate.
Sunt și victime.
Cu alte cuvinte, ducem lipsă de personal.
A durat ceva, dar superiorii de la minister au înțeles în sfârșit.
S-a întâmplat ceva?
Dacă nu te deranjează că întreb,
cum ai ajuns aici?
Nu ești angajat la minister, nu?
Ești la fel de ager pe cât bănuiam.
Ai dreptate.
Nu sunt afiliat al Ministerului Casei Imperiale.
Dar colaborez cu ministerul de multă vreme.
Conduc compania Tsuruki Trading.
Cum eu mă ocup zilnic cu cercetarea și negocierile cu clienții,
accept astfel de sarcini când mi se cere.
Înțeleg. Deci ți se cere să negociezi
când se complică lucrurile, precum în situația asta.
Da.
Între timp, înainte să negociem,
am aflat câte ceva și despre trecutul tău.
De exemplu, am auzit că te-ai logodit recent.
E minunat. Ce norocos ești!
Și eu aș vrea să-mi găsesc o soție bună
și să mă așez la casa mea.
Dar mi-e greu.
Nu e deloc ușor să te căsătorești.
Legat de ce discutam,
ni s-a cerut oficial să participăm la operațiune.
Mulțumesc frumos!
De acum, eu o să fiu omul de legătură, așa că o să vin des aici.
Abia aștept să lucrăm împreună!
Și eu. Să fim sârguincioși!
Mult succes, dle Kudo!
E groaznic.
Dacă vedeți vreo Ciudățenie, raportați imediat!
Dacă le întâlniți, luptați cu mai multe forțe!
- Da! - Da!
A fost găsit leșinat în tufișuri.
Are puls, dar e inconștient.
Exact ca cei descriși în raport.
Omul ăsta nu e o simplă victimă, nu?
Nu. Cel mai probabil, e unul dintre cei care au deschis Mormântul.
Asta înseamnă că, și dacă se trezește,
îl așteaptă un interogatoriu înfricoșător.
Bietul de el!
Asta dacă se trezește.
Niciunul dintre cei găsiți în starea asta nu s-a trezit până acum.
De ce nu-și revin?
Nimeni nu a elucidat misterul.
Blestemul Mormântului…
Da. E limpede
că au avut contact cu Ciudățeniile care au fost eliberate din Mormânt.
Înțeleg.
Ca să știi, puterea mea e „kaijutsu”, descântecul,
adică îndepărtez blesteme și farmece.
Merge la cei vii,
dar nu știu dacă pot înlătura blestemul morților.
Nu există altă cale. Încearcă oricum!
Am înțeles.
Cum să spun… Parcă s-ar fi mișcat ceva aici.
Comandante? Ce e?
E prea liniște.
Nu se aude nimic.
Ce? Ce s-a întâmplat?
Blestemul ăsta…
nu e de mine.
Cumva sunt…
Stai în spate!
Unde…
mă aflu?
Domnule!
Nu!
Chiar dacă sunteți spiritele celor înzestrați,
ați devenit Ciudățenii și faceți rău, așa că trebuie să vă distrug.
Îmi pare rău, dar o să vă exorcizez!
Mai e puțin…
În sfârșit…
Deja sunt semne.
Trezirea e aproape.
Da.
O s-o ocrotesc.
Fiindcă ăsta e rolul meu.
Deci astea sunt Ciudățeniile din Mormânt.
Dacă ar fi putut să intre în orașul imperial…
N-o să îngădui eu așa ceva!
Domnule, dați-mi niște bomboane!
Desigur!
Da, mi se pare că te descurci foarte bine.
Postura și mersul sunt perfecte.
Mulțumesc mult!
Bine, să mergem!
Acum exersezi, dar ar trebui să-ți și placă!
Da.
Azi exersăm în oraș.
Și viitorul meu soț trudește.
Și eu trebuie să mă străduiesc
să devin o doamnă adevărată care să-l merite ca soț.
Domnișoară Miyo!
Miyo-chan, te simți bine?
Ești palidă.
Poftim? N-am nimic.
Nu e bine să te stresezi.
Grijile nu aduc nimic bun.
E limpede că evoluezi.
Așa că nu te forța!
Da.
Cred că azi ar trebui să mergem acasă.
Dar, Hazuki, încă pot…
Nu, nu poți.
Trebuie să mergi acasă și să te odihnești. Bine?
Înțeleg.
Cum am zis, trebuie să nu te stresezi.
Dacă te îmbolnăvești la petrecere, toate lecțiile vor fi fost în zadar.
Veniți aici! Începe spectacolul cu poze!
Grăbește-te!
Așteaptă-mă!
Iertare!
- Ești teafăr? - Da.
- Să mergem! - Da!
Nu…
Nu pot să leșin…
într-un loc ca ăsta…
Te simți bine, Miyo?
Domnule…
Te simți bine, dră Miyo Saimori?
Subtitrarea: Clara Lițescu